VSRS Sklep Cp 4/2022
Sodna praksa Vrhovnega sodišča, 2022-02-16

Civilno-gospodarski oddelek, civilni senat

Karmen Iglič Stroligo (preds.), Tomaž Pavčnik (poroč.), Jan Zobec

pritožba zoper sklep o razveljavitvi sodbe sodišča prve stopnje - postopek v pravdi zaradi motenja posesti - nedovoljena pritožba - zavrženje pritožbe

V postopkih v pravdah zaradi motenja posesti sodišče prve stopnje odloči s sklepom, pooblastila pritožbenega sodišča pa so urejena v 365. členu ZPP. Ker torej ne gre za pritožbo zoper sklep o razveljavitvi sodbe (pogoj iz prvega odstavka 357.a člena ZPP) in ne za kršitev pooblastil pritožbenega sodišča, na katere pritožbo zamejuje drugi odstavek 357.a člena ZPP, je na dlani, da se pritožba tožene stranke ne prilega institutu pritožbe po prvem odstavku 357.a člena ZPP in torej ni dovoljena. Zato jo je Vrhovno sodišče zavrglo.

1. Sodišče prve stopnje je nudilo sodno varstvo posesti. Zahtevek je v celoti zavrnilo. Z istim sklepom je ugodilo ugovoru tožene stranke zoper sklep o začasni odredbi.

2. Pritožbeno sodišče je odločalo o pritožbi tožnice. Delno ji je ugodilo ter delno razveljavilo tako sklep o zavrnitvi zahtevka za sodno varstvo posesti, kakor sklep o razveljavitvi sklepa o začasni odredbi. V tem obsegu je zadevo vrnilo sodišču prve stopnje v ponovno sojenje.

3. Zoper sklep o razveljavitvi vlaga pritožbo toženka. Sklicuje se na 357.a člen Zakona o pravdnem postopku (ZPP). Vrhovnemu sodišču predlaga, naj sklep pritožbenega sodišča, da se sklep sodišča prve stopnje razveljavi in zadeva vrne sodišču prve stopnje v ponovno odločanje, razveljavi. Vrhovnemu sodišču predlaga, naj zadevo vrne sodišču druge stopnje v ponovno, dokončno odločanje.

5. 357.a člen Zakona o pravdnem postopku (v nadaljevanju ZPP) ureja pritožbo zoper sklep sodišča druge stopnje o razveljavitvi

. Cilj navedenega pravnega sredstva je zagotoviti učinkovito sredstvo zoper procesno ravnanje sodišča druge stopnje, s katerim to ne odloči dokončno o zadevi, čeravno bi to glede na procesne okoliščine primera lahko storilo.

6. Obravnavana zadeva oziroma obravnavan procesni položaj se ne prilega prvemu odstavku 357. a člena ZPP. Višje sodišče v Mariboru kot pritožbeno sodišče namreč s sklepom ni razveljavilo

sodišča prve stopnje, marveč je razveljavilo

sodišča prve stopnje. Višje sodišče v Mariboru postopka torej ni vodilo v skladu z določbami 25. poglavja ZPP, ki se nanašajo na pritožbo zoper sodbo (333. - 362. člen ZPP), marveč v skladu s procesnimi določbami, ki urejajo pritožbo zoper sklep (363. - 366. a člen ZPP).

7. Procesna pooblastila pritožbenega sodišča v enem in drugem primeru niso enaka. Zakon v primeru pritožbe zoper sklep tako npr. ne predvideva, da bi moralo pritožbeno sodišče opraviti pritožbeno obravnavo ter tudi ne zamejuje možnosti pritožbenega sodišča, da odločbo sodišča prve stopnje razveljavi. 3. točka 365. člena ZPP pritožbeno sodišče pooblašča, da sklep sodišča prve stopnje razveljavi.

8. Različnost procesnih položajev je tudi razlog, da prvi odstavek 357. a člena ZPP pritožbo zoper razveljavitveni sklep zamejuje le na primere, ko višje sodišče s sklepom razveljavi

sodišča prve stopnje. Navsezadnje drugi odstavek 357a. člena ZPP pritožbo izrecno zamejuje na preizkus kršitev, ki sodijo v poglavje o pritožbi zoper sodbo.

9. S tem problemom se je Vrhovno sodišče že večkrat soočilo. Pri tem je razlikovalo položaje, ko je sklep izdan v pravdnem postopku ob neposredni uporabi pravil ZPP ter položaje, ko je sklep izdan v postopkih, za katere se ZPP uporablja smiselno, kar terja tudi smiselno uporabo pravil o pritožbenem postopku (torej bodisi poglavje o pritožbi zoper sodbo bodisi poglavje o pritožbi zoper sklep). Vrhovno sodišče je tako priznalo pravico do pritožbe po 357.a členu v tistih primerih, ko ima končni sklep naravo sodbe

, ne pa tudi v primerih, ko ni tako, zlasti ne v izvršilnih postopkih ter postopkih zavarovanja

10. V obravnavani zadevi je odločitev toliko lažja, kajti sklep sodišča prve stopnje je bil izdan po pravilih iz 28. poglavja ZPP (Postopek v pravdah zaradi motenja posesti), kjer sodišče odloči s sklepom (428. člen ZPP), pooblastila pritožbenega sodišča, ko odloča o morebitni pritožbi zoper tak sklep, pa so urejena v 365. členu ZPP.

11. Ker torej ne gre za pritožbo zoper sklep o razveljavitvi sodbe (pogoj iz prvega odstavka 357.a člena ZPP) in ne za kršitev pooblastil pritožbenega sodišča, na katere pritožbo zamejuje drugi odstavek 357.a člena ZPP, je na dlani, da se pritožba tožene stranke ne prilega institutu pritožbe po prvem odstavku 357a. člena ZPP in torej ni dovoljena. Zato jo je Vrhovno sodišče zavrglo (1. točka 365. člena ZPP).

Npr. Cp 13/2021 z dne 21. 4. 2021, Cp 22/2021 z dne 20. 10. 2021

Npr. Cp 13/2018 z dne 28. 6. 2018, Cp 30/2018 z dne 4. 10. 2018, Cp 32/2018 z dne 29. 11. 2018, Cp 7/2019 z dne 28. 3. 2019.

Zakon o pravdnem postopku (1999) - ZPP  - člen 357a

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.